als_Latn dik_Latn ron_Latn
Grupi hetimor pohon se zbardhja e tabulateve telefonike të numrave që kishte në përdorim Durim Bami, pritet të jetë një provë thelbësore mbi pikëpyetjet e Prokurorisë së Krimeve të Rënda për marrëdhëniet e tij me personazhet e tjerë të “komplotit të vrasjes ndaj Tom Doshit”.
Grupi hetimor i prokurorisë i ka kërkuar kompanive telefonike, të zbardhin në mënyrë analitike të gjithë numrat që kishte në përdorim Durim Bami.
Përveç kësaj, prokurorët kanë kërkuar zbardhjen e detajuar të të gjitha numrave hyrëse dhe dalëse si dhe mesazhet e shkëmbyera nga i dyshuari për vrasje Durim Bami me personat e tjerë gjatë një periudhe 12 mujore. Hetuesit dyshojnë se Bami nuk thotë të vërtetën per njohjen me Mark Frrokun.
Edhe deputeti i Partise Kristian Demokrate mohoi njohjen me Durim Bamin duke hedhur poshtë pretendimet e deputetit Tom Doshi se ai i kishte prezantuar vrasësin tashmë të arrestuar. Nëse rezulton që Durim Bami dhe Mark Frroku njihen mes tyre, hetuesit thane se të dy personat e pyetur do të mbajnë përgjegjësi penale, për akuzën e “dëshmisë së rreme para oficerit të policisë gjyqësore”.
als_Latn als_Latn als_Latn als_Latn